**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1, ал. 5 и ал. 9 ЗОП (І етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-105/2019 г. |
| ИН на регистрационната форма от ССИ: | 20190528-00015-0036 |
| Възложител: | **КонтурГлобал Марица изток 3 АД** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Публично състезание |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | Текуща и аварийна поддръжка на вентилационни и климатични инсталации на територията на ТЕЦ КонтурГлобал Марица Изток 3 |
| Обособени позиции: | Да Брой:  Не |
| Професионалната област, в която попада предметът на възлаганата поръчка (според възложителя): | 28. Енергетика |
| Срок за изпълнение: | 12 месеца |
| Прогнозна стойност на поръчката в лв. без ДДС: | 366 000,00 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:  1. Проекта на решение за откриване на процедурата;  2. Проекта на обявление, с което се оповестява откриването на процедурата;  3. Проекта на техническа спецификация; | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проекта на техническата спецификация е извършена от външен експерт по чл. 232а ЗОП | Да  Не |
| *Коментари и други бележки:* | | |

**РАЗДЕЛ ІІІ**

**Резултати от контрола**

**ІІІ.1) Проект на решение за откриване на процедурата**

|  |
| --- |
| **Констатации** |
| *Констатации и препоръки:*  В поле I.1), за връзка към профила на купувача на възложителя е посочен неактивен/грешен интернет адрес. Препоръчваме при откриване на процедурата в полето да се попълни коректен URL адрес на профила на купувача (вж. чл. 36а, ал. 1 ЗОП).  Бележката важи и за поле I.1) на проекта на обявлението. |

**ІІІ.2) Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*  В поле І.1) и І.3) са посочени два еднакви електронни адреса, които са неактивни. Същевременно, в следващите раздели на поле I.3) (раздел „Допълнителна информация може да бъде получена от“ и следващите 2 раздела), е посочен адрес, който води до профила на купувача. Препоръчваме при откриване на процедурата в поле I.1) възложителят да укаже точен адрес на профила на купувача, а в поле І.3) да посочи адрес, който директно препраща към самостоятелния раздел в профила на купувача с документите и информацията за конкретната поръчка (чл. 32, ал. 1 и ал. 2 ЗОП). |

|  |
| --- |
| **Обхват на поръчката** |
| *Констатации и препоръки:*  1. В поле ІІ.2.4) са описани дейностите, предмет на поръчката, но относно тяхното количество и обем е направена препратка към техническата спецификация и количествената сметка. Препоръчително е обявлението за обществената поръчка да съдържа количествени данни за възлаганите услуги, макар прогнозни или приблизителни. Това е необходимо, за да могат заинтересованите лица да преценят дали изпълнението на поръчката е по възможностите им. Препоръчваме допълване.  2. В поле II.2.11) „Информация относно опциите“ е посочено, че „възложителят може да активира опция за подновяване на срока на договора с една година“, като се предвижда изпълнението на всички дейности и количества, посочени в спецификацията, при същите цени и условия. От информацията в полето не става ясно дали стойността на опцията е включена в прогнозната стойност на поръчката (вж. чл. 21, ал. 1 ЗОП и чл. 5 ППЗОП). Препоръчваме допълване. |

|  |
| --- |
| **Условия във връзка с поръчката** |
| *Констатации и препоръки:*  В поле III.1.7) е посочен начинът на плащане на изпълнените дейности. Препоръчваме да се допълни и информация относно източника на финансиране (вж. Приложение № 19, т. 2 ЗОП). |

|  |
| --- |
| **Описание на процедурата** |
| *Констатации и препоръки:*  В поле ІV.1.6) е отбелязано, че се предвижда използване на електронен търг. Препоръчваме да се има предвид, че в документацията за обществена поръчка следва да се съдържа най-малко информацията по чл. 90, ал. 3 ЗОП. |

|  |
| --- |
| **Административна информация** |
| *Констатации и препоръки:*  В ІV.2.7) е отбелязано, че „при промяна в датата и часа на подаване и отваряне на оферти в профила на купувача се публикува съобщение 48 часа преди новоопределения час“. Следва да се има предвид, че промени в обявените срокове за подаване на оферти се правят чрез публикуване на обявление за изменение или допълнителна информация и решението, с което то се одобрява (вж. чл. 179 ЗОП). Препоръчваме прецизиране на информацията относно срока за подаване на оферти. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.  2. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Съгласно чл. 231 от ЗОП възложителят е длъжен да ги прилага, освен когато естеството на поръчката не позволява това. Неприлагането на стандартизираните изисквания и документите се мотивира писмено в досието на обществената поръчка. |

**ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**